CELEX: 32015D2443
Language: da
Date: 2015-12-11 00:00:00
Title: Rådets afgørelse (EU) 2015/2443 af 11. december 2015 om den holdning, der skal indtages på Den Europæiske Unions vegne i associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende denne associeringsaftales afsnit V

23.12.2015   
            
            
               DA
            
            
               Den Europæiske Unions Tidende
            
            
               L 336/56
            
         RÅDETS AFGØRELSE (EU) 2015/2443
   af 11. december 2015
   om den holdning, der skal indtages på Den Europæiske Unions vegne i associeringsrådet, som er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende denne associeringsaftales afsnit V
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Ifølge artikel 464, stk. 3 og 4, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«) kan dele af aftalen anvendes midlertidigt.
            
         
               (2)
            
            
               I artikel 3 i Rådets afgørelse 2014/492/EU (2) fastlægges det, hvilke af aftalens bestemmelser, der skal anvendes midlertidigt.
            
         
               (3)
            
            
               I aftalens artikel 462 fastsættes det, at anvendelsen af aftalens afsnit V (Handel og handelsrelaterede anliggender) på de områder i Republikken Moldova, som Republikken Moldovas regering ikke udøver faktisk kontrol over, begynder, når Republikken Moldova har sikret en fuldstændig gennemførelse og håndhævelse af afsnit V på hele sit område.
            
         
               (4)
            
            
               I aftalens artikel 462 fastsættes det, at associeringsrådet skal træffe en afgørelse om, hvornår den fuldstændige gennemførelse og håndhævelse af aftalens afsnit V er sikret på hele Republikken Moldovas område.
            
         
               (5)
            
            
               Republikken Moldova har underrettet Kommissionen om, at den vil kunne sikre fuldstændig gennemførelse og håndhævelse af aftalens afsnit V med virkning fra den 1. januar 2016.
            
         
               (6)
            
            
               Det er nødvendigt at overvåge og regelmæssigt undersøge anvendelsen af aftalens afsnit V på hele Republikken Moldovas område.
            
         
               (7)
            
            
               Det er nødvendigt at fastsætte den holdning, der skal indtages på Unionens Vegne vedrørende anvendelsen af aftalens afsnit V på hele Republikken Moldovas område —
            
         VEDTAGET DENNE AFGØRELSE:
   Artikel 1
   1.   Den holdning, der skal indtages på Unionens vegne i associeringsrådet, der er nedsat ved artikel 434 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, vedrørende den fuldstændige gennemførelse og håndhævelse af aftalens afsnit V (Handel og handelsrelaterede anliggender) på hele Republikken Moldovas område, baseres på det udkast til Associeringsrådets afgørelse, der er knyttet til nærværende afgørelse.
   2.   Unionens repræsentanter i associeringsrådet kan tiltræde mindre tekniske ændringer i udkastet til afgørelse uden yderligere afgørelse truffet af Rådet.
   Artikel 2
   Senest otte måneder efter denne afgørelses ikrafttræden, og derefter en gang om året, aflægger Europa-Kommissionen rapport til Rådet om anvendelsen af aftalens afsnit V på hele Republikken Moldovas område. Hvis Republikken Moldova ikke længere sikrer fuldstændig gennemførelse og håndhævelse af aftalens afsnit V på de områder i Republikken Moldova, som Republikken Moldovas regering ikke udøver faktisk kontrol over, kan Unionens repræsentanter i associeringsrådet i overensstemmelse med en afgørelse, der træffes i henhold til traktatens artikel 218, stk. 9, anmode Associeringsrådet om at genoverveje den fortsatte anvendelse af aftalens afsnit V på de pågældende områder.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 11. december 2015.
      
         
            På Rådets vegne
         
         F. BAUSCH
         
            Formand
         
      
   
   
      (1)  EUT L 260 af 30.8.2014, s. 4.
   
      (2)  Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 1).
   
      UDKAST TIL
      ASSOCIERINGSRÅDET EU-REPUBLIKKEN MOLDOVAS AFGØRELSE Nr. 1/2015
      af … 2015
      om anvendelsen af afsnit V i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side på hele Republikken Moldovas område
      ASSOCIERINGSRÅDET HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1), særlig artikel 462, og
      ud fra følgende betragtninger:
      
                  (1)
               
               
                  I overensstemmelse med artikel 464 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«) har dele af aftalen fundet midlertidig anvendelse fra den 1. september 2014.
               
            
                  (2)
               
               
                  Republikken Moldova har underrettet Kommissionen om, at den vil kunne sikre fuldstændig gennemførelse og håndhævelse af aftalens afsnit V (Handel og handelsrelaterede anliggender) på hele sit område med virkning fra den 1. januar 2016.
               
            
                  (3)
               
               
                  Associeringsrådet bør regelmæssigt undersøge anvendelsen af aftalens afsnit V (Handel og handelsrelaterede anliggender) på hele Republikken Moldovas område.
               
            
                  (4)
               
               
                  Associeringsudvalget i dettes handelssammensætning bør overvåge anvendelsen af aftalens afsnit V (Handel og handelsrelaterede anliggender) på hele Republikken Moldovas område og rapportere regelmæssigt til Associeringsrådet —
               
            VEDTAGET DENNE AFGØRELSE:
      Artikel 1
      1.   Afsnit V (Handel og handelsrelaterede anliggender) i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side finder anvendelse på hele Republikken Moldovas område fra den 1. januar 2016.
      2.   Associeringsrådet undersøger anvendelsen af aftalens afsnit V (Handel og handelsrelaterede anliggender) på hele Republikken Moldovas område senest 10 måneder efter vedtagelsen af denne afgørelse og derefter en gang om året.
      3.   Associeringsudvalget i dettes handelssammensætning overvåger anvendelsen af afsnit V (Handel og handelsrelaterede anliggender) i aftalen omhandlet i stk. 1. Associeringsudvalget rapporterer til Associeringsrådet en gang om året, og når omstændighederne tilsiger det.
      4.   Afsnit VII (Institutionelle, almindelige og afsluttende bestemmelser) finder anvendelse i det omfang, det anvendes i forbindelse med aftalens afsnit V (Handel og handelsrelaterede anliggender).
      Artikel 2
      Denne afgørelse træder i kraft på dagen for vedtagelsen.
      
         Udfærdiget i …, den ….
         
            
               På Associeringsrådets vegne
            
            …
            
               Formand
            
         
      
      
         (1)  EUT L 260 af 30.8.2014, s. 4